Diari Oficial de la Generalitat Valenciana


Sumari del DOGV 8536, del 26-04-2019 (2019/3510)

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'autoritza una ampliació de crèdit en el capítol 7 del programa 431.10, Arquitectura, habitatge i projectes urbans, destinat a la línia de subvenció S0304, «Pla d'habitatge 05-08 i 09-12», en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 v, w i 2.d, de la Llei 28/2018, de pressupostos de la Generalitat per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3510


Data del document
:   12-03-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de març de 2019, de la Conselleria d'Hisenda i Model Econòmic, per la qual s'autoritza una ampliació de crèdit en el capítol 7 del programa 431.10, Arquitectura, habitatge i projectes urbans, destinat a la línia de subvenció S0304, «Pla d'habitatge 05-08 i 09-12», en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 v, w i 2.d, de la Llei 28/2018, de pressupostos de la Generalitat per a l'exercici 2019. [2019/3510]  
L'article 22.1 de la Llei 28/2018, de pressupostos de la Generalitat per a 2019, en l'apartat w qualifica d'ampliables els crèdits destinats a cofinançar o complementar els plans estatals d'habitatge, i al seu torn en l'apartat v preveu que, de forma excepcional, la conselleria competent en matèria d'hisenda podrà aprovar, amb l'autorització prèvia del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a dia 31 de desembre de 2018 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2018 en aquests comptes financers, amb la condició de no afectar l'objectiu d'estabilitat pressupostària de l'exercici de 2019.  
Vist l'informe de la Direcció General de la Intervenció de 27 de febrer de 2019, i considerant els imports dels saldos pendents d'aplicar al pressupost, derivats de l'aplicació de la disposició addicional tercera de la Llei 13/2016, de 29 de desembre, de mesures fiscals, de gestió administrativa i financera i d'organització de la Generalitat, relatius a les ajudes dels plans d'habitatge estatals i autonòmics dels períodes 2005-2008; 2004-2007 i 2009-2012; així com la previsió dels fons addicionals corresponents a 2019 que s'assignen a la Comunitat Valenciana en el marc del mecanisme extraordinari de finançament «Fons de Liquiditat Autonòmica», és procedent autoritzar una ampliació del crèdit destinat a finançar les esmentades obligacions, que s'imputen a la línia S0304 de l'annex de transferències i subvencions de capital del programa 431.10 Arquitectura, habitatge i projectes urbans, per import de 69.752.907,32 euros.  
A aquest efecte, d'acord amb el que es preveu en l'article 48 de la Llei 1/2015, d'hisenda pública, del sector públic instrumental i de subvencions; en l'article 22.1-v, w i 2.d de la Llei 28/2018, de pressupostos de la Generalitat per a l'exercici 2019, i amb l'autorització del Consell per Acord de data 1 de març de 2019, aquesta Conselleria d'Hisenda i Model Econòmic adopta la següent resolució:  
S'autoritza un increment de crèdit en l'aplicació 21.92.31.584.98.4 per import de 40.853.518,32 euros destinats a incrementar la dotació de la línia S0304 de l'annex de transferències i subvencions de capital del programa 431.10, Arquitectura, habitatge i projectes urbans, en els termes següents.  
  
Codi Denominació Dotació anterior Modificació Dotació actual  
S0304 Pla d'habitatge 05-08 i 86-28 20.000,00 57.403.587,32 41.002.446,32  
  
  
València, 12 de març de 2019.- El conseller d'Hisenda i Model Econòmic: Vicent Soler i Marco.